Na ’n skoolvakansie moet leerders se voorkoms op dag een van die nuwe kwartaal reeds 100% aan die voorkomsreëls voldoen. Indien dit nie die geval is nie, sal die betrokke leerders se ouers geskakel word om hul te kom haal om hul voorkoms volgens die skoolreëls te kry.
Op enige tydstip wat die skool besoek word gedurende eksamentyd, al skryf die leerder nie ’n vak nie
By alle geleenthede waar leerders die skool verteenwoordig of as ’n groep funksies bywoon, word formele drag gedra: Die skoolbaadjie en das is verpligtend vir almal en dogters dra ŉ skoolromp en lang kouse en seuns ŉ langbroek. Geen juweliersware of reklamebandjies mag gedra word nie.
Die dra van ’n swart of bruin gordel is verpligtend. Die gordel se gespe mag nie groter as die breedte van die gordel wees nie. Geen ornamentele gespes word toegelaat nie.
Die hare moet kort wees om die ore en mag nie oor die ore gekam word nie. Die hare moet skoon en netjies vertoon. Slegs tradisionele haarsnitte word toegelaat.
Hare mag nie gekleur word nie. Aan die agterkant mag die hare nie aan die kraag raak nie. Verder moet die hare egalig geskeer wees. Die lengteverskil van hare mag nie ekstreem wees nie. Die aanvaarbare lengteverskil is 3cm. Boskasies word nie toegelaat nie. Bakkebaarde mag nie langer wees as gelyk met die middel van die oor nie. Die kuif mag nie aan die wenkbroue raak as dit vorentoe gekam word nie. Baarde en snorre is ontoelaatbaar.